0030.xml
مائیکل کلارک کی فٹنس مسائل کے باعث پاکستان کے خلاف سیریز میں شرکت مشکوک
میلبورن ۔ 03 ستمبر (اے پی پی) آسٹریلوی ٹیم کے کپتان اور مایہ ناز بلے باز مائیکل کلارک کی فٹنس مسائل کے باعث پاکستان کے خلاف سیریز میں شرکت مشکوک ہو گئی۔ آسٹریلیا اور پاکستان کے درمیان سیریز آئندہ ماہ کھیلی جانی ہے۔ 33 سالہ کلارک زمبابوے میں جاری سہ ملکی ون ڈے کرکٹ سیریز سے قبل انجری کا شکار ہو گئے تھے جس کے باعث وہ سیریز کے ابتدائی دو میچ نہیں کھیل سکے تھے، ایک میچ میں انہوں نے شرکت کی لیکن اس میچ میں کینگروز کو شکست کا سامنا کرنا پڑا۔ کرکٹ آسٹریلیا کے مطابق کلارک ہیمسٹرنگ انجری میں مبتلا ہو گئے ہیں جس کے باعث وہ سیریز چھوڑ کر واپس وطن پہنچ گئے ہیں، ان کی انجری کا سنجیدگی سے معائنہ کیا جا رہا ہے تاہم اس وقت ان کی پاکستان کے خلاف سیریز میں شرکت کے بارے حتمی طور پر کچھ نہیں کہا جا سکتا۔ طے شدہ شیڈول کے مطابق آسٹریلوی ٹیم 5 اکتوبر کو پاکستان کے خلاف ٹی ٹونٹی میچ سے سیریز کا آغاز کرے گی اس کے بعد دونوں ٹیموں کے درمیان تین ون ڈے اور دو ٹیسٹ میچز کھیلے جائیں گے
APP
03.09.14
0030p.xml
کلارک کی پاکستان کیخلاف سیریز مین شکست مشکوک
میلبورن (رائٹرز) آسٹریلوی کپتان مائیکل کلارک کی اگلے ماہ یواے ای میں پاکستان کے خلاف ہونے ؤوالی سیریزمیں بھی شرکت مشکوک ہوگئی۔مائیکل کلارک زمبابوے میں ہونے والہ سہ فریقہ سیریز میں بھی بائیں ٹانگ میں ہمسٹرنگ انجری کی وجہ سے نہیں کھیل پائے اور صرف زمبابوے کے خلاف ہونے والے میچ میں شرکت کی جس میں زمبابوے نے آسٹریلیا کو 31 سال بعد ایک روزہ میچ میں شکست سے دو چار کیا ۔اس میچ کے بعد مائیکل کلارک ہمسٹرنگ انجری کی وجہ سے سیریز سے باہر ہو گئے اور ان کو آسٹریلیا واپس بلا لیا گیا تھا۔ آسٹریلوی کرکٹ ٹیم کے فزیوتھراپسٹ نے بتایا کہ مائیکل کلارک کی زمبابوے سے واپسی پر ان کا ایم آر آئی اور سکین کیا گیا ہے جس میں ان کی بائیں ٹانگ میں ہمسٹرنگ انجری ظاہر ہوئی ہے۔انہوں نے کہا ہے کہ مائیکل کلارک کی انجری سے نجات کے لئے انتہائی نگہداشت کی ضرورت ہے۔ہم ان کی اجری کو مانیٹر کریں گے اور اگلے ہفتے ہم فیصلہ کریں گے آیا وہ ٹریننگ کر سکتے ہیں یا نہیں۔ کلارک نے اپنے ٹویٹر اکانٹ پر ٹویٹ کیا ہے کہ سکین میں ہمسٹرنگ انجری ظاہر ہوئی ہے لیکن میں واپس اس سے بھی زیادہ اور مضبوط ہو کر واپس آؤں گا۔انہوں نے کہا کہ بہت بڑے لوگ مجھ انجری سے نجات دلانے کے لئے میری مدد کر رہے ہیں اور میں ان کی ہدایت پر عمل کر رہا ہوں۔
daily_waqt
04.09.14